Andreas Cornelius

Andreas Evald Cornelius (sündinud 16. märtsil 1993 Kopenhaagenis) on Taani jalgpallur. Ta mängib ründajana Türgi kõrgliigaklubis København ja Taani jalgpallikoondises.

Ta alustas karjääri kodulinnaklubis København. Debüüdi klubi esindusmeeskonnas tegi ta 9. aprillil 2012. Esimese värava lõi ta klubi meeskonnas järgmise hooaja esimeses mängus. Sel hooajal lõi ta Taani kõrgliigas 18 väravat ja aitas klubil tulla riigi meistriks. 2013. aastal valiti ta Københavni aasta mängijaks.

2013. aasta juunis liitus ta Premier League'i klubiga Cardiff City."CORNELIUS SET TO JOIN CITY". cardiffcityfc.co.uk. Vaadatud 3.12.2018 Kuid juba järgmise aasta alguses suundus ta tagasi Københavni. Cardiff Citys mängimise perioodil segas teda vigastus ning ta pääses platsile kokku vaid kaheksas Premier League'i mängus. Lisaks hooaja 2013–14 teisele poolele mängis ta Københavnis veel kolm hooaega. Hooaegadel 2015–16 ja 2016–17 tuli Taani meistriks ning lisaks võitis ta klubiga kolmel korral Taani karika.

2017. aasta mais liitus ta umbes 3,5 miljoni euro eest Itaalia kõrgliigaklubiga Atalanta."Cardiff City flop Cornelius lands transfer to Serie A club". walesonline.co.uk. 2.5.2017. Vaadatud 3.12.2018 2018. aasta augustis suundus ta üheks hooajaks laenule Prantsusmaa kõrgliigaklubisse Bordeaux' Girondins."Official: Cornelius joins Bordeaux". Football italia. Vaadatud 3.12.2018 Aastatel 2019–2021 oli ta laenul Parmas. Hooajal 2019–20 lõi ta Itaalia kõrgliigas 12 väravat. 2021. aasta augustis siirdus ta Türgi kõrgliigaklubisse Trabzonspor. Hooajal 2021/22 lõi Cornelius Trabzonsporis 15 väravat, millega oli sel hooajal klubi suurim väravakütt ja tuli klubiga Türgi meistriks.

2022. aasta augustis naasis Cornelius Københavni, kellega sõlmis viieaastase lepingu.ANDREAS CORNELIUS VENDER HJEM TIL KØBENHAVN, fck.dk, 31.8.2022

Debüüdi Taani jalgpallikoondises tegi Cornelius 8. septembril 2012 MM-i valikmängus Tšehhi vastu. Esimese värava koondise särgis lõi ta järgmise aasta 22. märtsil, kui MM-i valikmängus mängiti taas Tšehhiga. Ta kuulus Taani koosseisu 2018. aasta maailmameistrivõistlustel, 2021. aasta Euroopa meistrivõistlustel ja 2022. aasta maailmameistrivõistlustel.

 Saavutused 
København
Superligaen: 2012–13, 2015–16, 2016–17
Taani karikas: 2014–15, 2015–16, 2016-17
Trabzonspor
Süper Lig: 2021–22
Türgi superkarikas: 2022

 Viited 

Kategooria:Taani jalgpallurid
Kategooria:Cardiff City FC jalgpallurid
Kategooria:Atalanta BC mängijad
Kategooria:Bordeaux' Girondinsi jalgpallurid
Kategooria:Parma Calcio 1913 mängijad
Kategooria:Premier League'i mängijad
Kategooria:Serie A mängijad
Kategooria:Ligue 1 mängijad
Kategooria:Sündinud 1993